CELEX: 32021D0680
Language: lt
Date: 2021-04-23 00:00:00
Title: Tarybos įgyvendinimo sprendimas (ES) 2021/680 2021 m. balandžio 23 d. kuriuo iš dalies keičiamas Įgyvendinimo sprendimas (ES) 2020/1344, kuriuo Kipro Respublikai pagal Reglamentą (ES) 2020/672 suteikiama laikina parama nedarbo rizikai dėl ekstremaliosios situacijos, susijusios su COVID-19 protrūkiu, mažinti

2021 4 27   
               
               
                  LT
               
               
                  Europos Sąjungos oficialusis leidinys
               
               
                  L 144/19
               
            
         TARYBOS ĮGYVENDINIMO SPRENDIMAS (ES) 2021/680
         2021 m. balandžio 23 d.
         kuriuo iš dalies keičiamas Įgyvendinimo sprendimas (ES) 2020/1344, kuriuo Kipro Respublikai pagal Reglamentą (ES) 2020/672 suteikiama laikina parama nedarbo rizikai dėl ekstremaliosios situacijos, susijusios su COVID-19 protrūkiu, mažinti
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2020 m. gegužės 19 d. Tarybos reglamentą (ES) 2020/672 dėl Europos laikinos paramos priemonės nedarbo rizikai dėl ekstremaliosios situacijos, susijusios su COVID-19 protrūkiu, mažinti (SURE) sukūrimo (1), ypač į jo 6 straipsnio 1 dalį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     atsižvelgdama į 2020 m. rugpjūčio 6 d. Kipro prašymą, 2020 m. rugsėjo 25 d. Taryba kaip paskolą, kuri neviršija 479 070 000 EUR ir kurios ilgiausias vidutinis grąžinimo terminas – 15 metų, suteikė Kiprui finansinę paramą, kad papildytų jo nacionalines pastangas mažinti COVID-19 protrūkio poveikį ir reaguoti į to protrūkio socialinius bei ekonominius padarinius darbuotojams ir savarankiškai dirbantiems asmenims;
                  
               
                     (2)
                  
                  
                     Kipras paskolą turėjo panaudoti Tarybos įgyvendinimo sprendimo (ES) 2020/1344 (2) 3 straipsnyje nurodytoms sutrumpinto darbo laiko tvarkos ir panašioms bei su sveikata susijusioms priemonėms finansuoti;
                  
               
                     (3)
                  
                  
                     COVID-19 protrūkis tebėra imobilizavęs didelę Kipro darbo jėgos dalį. Dėl to Kipre staiga smarkiai padidėjo viešosios išlaidos, susijusios su Įgyvendinimo sprendimo (ES) 2020/1344 3 straipsnio a–e, g ir h punktuose nurodytomis priemonėmis;
                  
               
                     (4)
                  
                  
                     COVID-19 protrūkis ir išskirtinės priemonės, kurias 2020 ir 2021 m. Kipras įgyvendino siekdamas suvaldyti tą protrūkį ir jo socialinį, ekonominį bei su sveikata susijusį poveikį, turėjo ir vis dar turi didžiulį poveikį viešiesiems finansams. Pagal Komisijos 2020 m. rudens prognozę buvo numatyta, kad iki 2020 m. pabaigos Kipro valdžios sektoriaus deficitas ir skola sudarys atitinkamai 6,1 % ir 112,6 % bendrojo vidaus produkto (BVP). Prognozuojama, kad 2021 m. Kipro valdžios sektoriaus deficitas ir skola sumažės iki atitinkamai 2,3 % ir 108,2 % BVP. Remiantis Komisijos 2021 m. tarpine žiemos prognoze numatoma, kad 2021 m. Kipro BVP padidės 3,2 %;
                  
               
                     (5)
                  
                  
                     2021 m. kovo 10 d. Kipras paprašė papildomos 124 700 000 EUR Sąjungos finansinės paramos, kad galėtų toliau papildyti 2020 ir 2021 m. nacionalines pastangas mažinti COVID-19 protrūkio poveikį ir reaguoti į to protrūkio socialinius bei ekonominius padarinius darbuotojams ir savarankiškai dirbantiems asmenims. Tai visų pirma susiję su 6–13 konstatuojamosiose dalyse nurodytomis priemonėmis;
                  
               
                     (6)
                  
                  
                     remiantis Įstatymu Nr. 27(I)/2020 (3), Įstatymu Nr. 49(I)/2020 (4), Įstatymu 140(I)/2020 (5) ir Įstatymu 36(I)2021 (6), parengta mėnesinių norminių administracinių aktų (7), kuriuose išdėstytos priemonės, skirtos COVID-19 protrūkio poveikiui mažinti. Remdamosi tais įstatymais, valdžios institucijos nustatė specialių atostogų schemą, nurodytą Įgyvendinimo sprendimo (ES) 2020/1344 3 straipsnio a punkte, pagal kurią kompensuojamas privačiajame sektoriuje dirbančių tėvų, turinčių jaunesnių nei 15 metų vaikų arba neįgalių bet kokio amžiaus vaikų, darbo užmokestis. Ta specialių atostogų schema gali būti laikoma priemone, panašia į sutrumpinto darbo laiko tvarkos priemones, kaip nurodyta Reglamente (ES) 2020/672, nes ja remiamos darbuotojų pajamos ir padedama tėvams išsaugoti darbo vietas, nes tėvams, kurie turi prižiūrėti vaikus, kol mokyklos uždarytos, nereikia nutraukti darbo santykių. Priemonė iš pradžių galiojo nuo 2020 m. vasario mėn. iki 2020 m. birželio mėn., o vėliau jos įgyvendinimas pratęstas nuo 2021 m. sausio mėn. iki 2021 m. liepos mėn.;
                  
               
                     (7)
                  
                  
                     be to, remiantis Įstatymu Nr. 27(I)/2020, Įstatymu Nr. 49(I)/2020, Įstatymu 140(I)/2020 ir Įstatymu 36(I)/2021 bei mėnesiniais norminiais administraciniais aktais (8), nustatyta schema, pagal kurią remiamos įmonės, kurios turėjo laikinai visiškai sustabdyti veiklą, kaip nurodyta Įgyvendinimo sprendimo (ES) 2020/1344 3 straipsnio b punkte. Pagal tą schemą kompensuojama 97 % įmonių, kurios buvo priverstos laikinai sustabdyti veiklą, darbuotojų darbo užmokesčio su sąlyga, kad bus išlaikytos darbo vietos. Kompensuojama 60 % darbuotojo atlyginimo arba 60 % darbuotojo socialinio draudimo vienetų, uždirbtų 2018 m. (2019 m. laikotarpiu nuo 2020 m. liepos mėn. iki 2020 m. rugpjūčio mėn.), priklausomai nuo to, kuris dydis yra didesnis. Kompensacija gali būti ne didesnė kaip 1 214 EUR ir ne mažesnė kaip 360 EUR per mėnesį. Priemonė iš pradžių galiojo nuo 2020 m. kovo mėn. iki 2020 m. rugpjūčio mėn., o vėliau jos įgyvendinimas pratęstas nuo 2020 m. rugsėjo mėn. iki 2021 m. liepos mėn.;
                  
               
                     (8)
                  
                  
                     be to, remiantis Įstatymu Nr. 27(I)/2020, Įstatymu Nr. 49(I)/2020, Įstatymu 140(I)/2020 ir Įstatymu 36(I)/2021 bei mėnesiniais norminiais administraciniais aktais (9), nustatyta schema, pagal kurią remiamos įmonės, kurios turėjo laikinai iš dalies sustabdyti veiklą, kaip nurodyta Įgyvendinimo sprendimo (ES) 2020/1344 3 straipsnio b punkte. Pagal tą schemą kompensuojamas įmonių, kurių apyvarta dėl COVID-19 krizės sumažėjo, darbuotojų darbo užmokestis su sąlyga, kad bus išlaikytos darbo vietos. Kompensuojama 60 % darbuotojo atlyginimo arba 60 % darbuotojo socialinio draudimo vienetų, uždirbtų 2018 m., priklausomai nuo to, kuris dydis yra didesnis. Kompensacija gali būti ne didesnė kaip 1 214 EUR ir ne mažesnė kaip 360 EUR per mėnesį. Priemonė iš pradžių galiojo nuo 2020 m. kovo mėn. iki 2020 m. birželio mėn., o vėliau jos įgyvendinimas pratęstas nuo 2021 m. sausio mėn. iki 2021 m. liepos mėn.;
                  
               
                     (9)
                  
                  
                     remiantis Įstatymu Nr. 27(I)/2020, Įstatymu Nr. 49(I)/2020, Įstatymu 140(I)/2020 ir Įstatymu 36(I)/2021 bei norminiais administraciniais aktais (10), nustatyta schema, skirta savarankiškai dirbantiems asmenims, kaip nurodyta Įgyvendinimo sprendimo (ES) 2020/1344 3 straipsnio c punkte. Pagal tą schemą kompensacija mokama savarankiškai dirbantiems asmenims, kurie pagal sveikatos apsaugos ministro įsakymą arba Ministrų Tarybos sprendimą negali vykdyti jokios veiklos. Priemonė iš pradžių galiojo nuo 2020 m. kovo mėn. iki 2020 m. birželio mėn., o vėliau jos įgyvendinimas pratęstas nuo 2020 m. liepos mėn. iki 2021 m. liepos mėn.;
                  
               
                     (10)
                  
                  
                     remiantis Įstatymu Nr. 27(I)/2020, Įstatymu Nr. 49(I)/2020, Įstatymu 140(I)/2020 ir Įstatymu 36(I)/2021 bei norminiais administraciniais aktais (11), nustatyta schema, skirta viešbučiams ir turistų apgyvendinimo įstaigoms, kaip nurodyta Įgyvendinimo sprendimo (ES) 2020/1344 3 straipsnio d punkte. Pagal tą schemą kompensuojamas darbo užmokestis viešbučių sektoriaus ir kitų turistų apgyvendinimo įstaigų, kurios laikinai visiškai sustabdė veiklą arba kurių apyvarta sumažėjo daugiau nei 40 %, darbuotojams. Schemoje dalyvauti galima su sąlyga, kad bus išlaikytos darbo vietos. Priemonė iš pradžių galiojo nuo 2020 m. birželio mėn. iki 2020 m. spalio mėn., o vėliau jos įgyvendinimas pratęstas nuo 2020 m. lapkričio mėn. iki 2021 m. liepos mėn.;
                  
               
                     (11)
                  
                  
                     remiantis Įstatymu Nr. 27(I)/2020, Įstatymu Nr. 49(I)/2020, Įstatymu 140(I)/2020 ir Įstatymu 36(I)/2021 bei norminiais administraciniais aktais (12), nustatyta schema, pagal kurią remiamos su turizmo sektoriumi susijusios įmonės, nuo turizmo priklausomos įmonės arba įmonės, susijusios su įmonėmis, kurioms taikomas privalomas laikinas visiškas veiklos sustabdymas, kaip nurodyta Įgyvendinimo sprendimo (ES) 2020/1344 3 straipsnio e punkte. Pagal tą schemą kompensuojamas darbo užmokestis viešbučių sektoriaus ir kitų turistų apgyvendinimo įstaigų, kurios laikinai visiškai sustabdė veiklą arba kurių apyvarta sumažėjo daugiau nei 40 % (palyginti su 55 % pagal pradinę schemą), darbuotojams su sąlyga, kad bus išlaikytos darbo vietos. Priemonė iš pradžių galiojo nuo 2020 m. birželio mėn. iki 2020 m. rugpjūčio mėn., o vėliau jos įgyvendinimas pratęstas ir ji iš dalies pakeista, kad apimtų laikotarpį nuo 2020 m. rugsėjo mėn. iki 2021 m. liepos mėn.;
                  
               
                     (12)
                  
                  
                     be to, pagal dokumente „Papildomas biudžetas. Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“, nurodytame Įgyvendinimo sprendimo (ES) 2020/1344 3 straipsnio g punkte, nustatytą subsidijavimo schemą nustatytos subsidijos labai mažoms ir mažoms įmonėms ir savarankiškai dirbantiems asmenims, kurie įdarbina iki 50 darbuotojų. Prašoma padengti tik dalį išlaidų, susijusių su savarankiškai dirbančių asmenų ir individualių įmonių rėmimu. Teikiant subsidijas skiriama vienkartinė dotacija mažųjų įmonių ir savarankiškai dirbančių asmenų veiklos išlaidoms padengti. Vienkartinių dotacijų sumos įvairių kategorijų įmonėms buvo peržiūrėtos atsižvelgiant į darbuotojų skaičių. Be to, susitarta dėl dotacijų įmonėms, kurios laikinai sustabdė veiklą nuo 2020 m. kovo mėn.: iki 9 darbuotojų turinčioms įmonėms skiriama 10 000 EUR suma, o daugiau nei 9 darbuotojus turinčioms įmonėms – 15 000 EUR suma. Subsidijavimo schema gali būti laikoma priemone, panašia į sutrumpinto darbo laiko tvarkos priemones, kaip nurodyta Reglamente (ES) 2020/672, nes ja siekiama apsaugoti savarankiškai dirbančius asmenis ar panašių kategorijų darbuotojus nuo pajamų sumažėjimo ar praradimo. Priemonė iš pradžių galiojo nuo 2020 m. balandžio mėn. iki 2020 m. gegužės mėn., o jos įgyvendinimas pratęstas ir ji iš dalies pakeista, kad apimtų laikotarpį iki 2020 m. lapkričio mėn.;
                  
               
                     (13)
                  
                  
                     Kipras taip pat toliau pratęsė su sveikata susijusios priemonės, skirtos COVID-19 krizės poveikiui mažinti, numatytos Įstatyme Nr. 27(I)/2020, Įstatyme Nr. 49(I)/2020, Įstatyme 140(I)/2020 ir Įstatyme 36(I)/2021 ir norminiuose administraciniuose aktuose (13), įgyvendinimą. Visų pirma, pagal ligos išmokų schemą, nurodytą Įgyvendinimo sprendimo (ES) 2020/1344 3 straipsnio h punkte, kompensuojamas privačiojo sektoriaus darbuotojų ir savarankiškai dirbančių asmenų darbo užmokestis su sąlyga, kad jie yra priskirti pažeidžiamų asmenų grupei pagal Sveikatos ministerijos paskelbtą sąrašą, valdžios institucijų nurodymu turi karantinuotis arba yra užsikrėtę COVID-19 virusu. Priemonė iš pradžių galiojo nuo 2020 m. kovo mėn. iki 2020 m. birželio mėn., o jos įgyvendinimas pratęstas nuo 2020 m. lapkričio mėn. iki 2021 m. liepos mėn.;
                  
               
                     (14)
                  
                  
                     Kipras atitinka Reglamento (ES) 2020/672 3 straipsnyje nustatytas finansinės paramos prašymo sąlygas. Kipras pateikė Komisijai tinkamų įrodymų, kad faktinės ir numatomos viešosios išlaidos nuo 2020 m. vasario 1 d. padidėjo 742 040 000 EUR dėl nacionalinių priemonių, kurių imtasi siekiant sumažinti socialinį ir ekonominį COVID-19 protrūkio poveikį. Tai staigus ir smarkus padidėjimas, nes jis susijęs su esamų nacionalinių priemonių, kurios tiesiogiai susijusių su sutrumpinto darbo laiko tvarkos schemomis ir panašiomis priemonėmis, taikomomis didelei įmonių ir darbo jėgos daliai Kipre, pratęsimu. Sąjungos lėšomis Kipras ketina finansuoti 138 270 000 EUR išaugusių išlaidų;
                  
               
                     (15)
                  
                  
                     Komisija pagal Reglamento (ES) 2020/672 6 straipsnį pasikonsultavo su Kipru ir patikrino, ar staiga smarkiai padidėjo faktinės ir numatytos viešosios išlaidos, tiesiogiai susijusios su sutrumpinto darbo laiko tvarkos ir panašiomis priemonėmis, taip pat atitinkamomis su COVID-19 protrūkiu susijusiomis su sveikata susijusioms priemonėmis, nurodytomis 2021 m. kovo 10 d. Kipro prašyme;
                  
               
                     (16)
                  
                  
                     su sveikata susijusios priemonės, kaip nurodyta 2021 m. kovo 10 d. Kipro prašyme ir 13 konstatuojamojoje dalyje, suma sudaro 440 000 EUR;
                  
               
                     (17)
                  
                  
                     todėl finansinė parama turėtų būti suteikta siekiant padėti Kiprui mažinti didelio ekonomikos sukrėtimo, kurį sukėlė COVID-19 protrūkis, socialinį ir ekonominį poveikį. Sprendimus dėl paramos dalių ir dalinių išmokų terminų, dydžio ir išmokėjimo Komisija turėtų priimti glaudžiai bendradarbiaudama su nacionalinėmis valdžios institucijomis;
                  
               
                     (18)
                  
                  
                     į šį sprendimą Kipras ir Komisija turėtų atsižvelgti paskolos susitarime, nurodytame Reglamento (ES) 2020/672 8 straipsnio 2 dalyje;
                  
               
                     (19)
                  
                  
                     šis sprendimas neturėtų daryti poveikio procedūrų, kurios gali būti pradėtos dėl vidaus rinkos veikimo iškraipymo, ypač pagal Sutarties 107 ir 108 straipsnius, rezultatams. Jis nėra viršesnis už reikalavimą, kad valstybės narės praneštų Komisijai apie galimos valstybės pagalbos atvejus pagal Sutarties 108 straipsnį;
                  
               
                     (20)
                  
                  
                     Kipras turėtų reguliariai informuoti Komisiją apie planuojamų viešųjų išlaidų įvykdymą, kad Komisija galėtų įvertinti, kokiu mastu Kipras įvykdė tas išlaidas;
                  
               
                     (21)
                  
                  
                     sprendimas suteikti finansinę paramą priimtas atsižvelgiant į esamus ir numatomus Kipro poreikius, taip pat į kitų valstybių narių pagal Reglamentą (ES) 2020/672 jau pateiktus ar numatomus pateikti finansinės paramos prašymus, taikant vienodo požiūrio, solidarumo, proporcingumo ir skaidrumo principus,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2020/1344 iš dalies keičiamas taip:
            
                        1)
                     
                     
                        2 straipsnis iš dalies keičiamas taip:
                        
                                    a)
                                 
                                 
                                    1 dalis pakeičiama taip:
                                    
                                                „1.
                                             
                                             
                                                Sąjunga suteikia Kiprui paskolą, kuri neviršija 603 770 000 EUR. Ilgiausias vidutinis paskolos grąžinimo terminas – 15 metų.“;
                                             
                                          
                              
                                    b)
                                 
                                 
                                    4 dalis pakeičiama taip:
                                    
                                                „4.
                                             
                                             
                                                Pirma dalis išmokama įsigaliojus Reglamento (ES) 2020/672 8 straipsnio 2 dalyje numatytam paskolos susitarimui. Visos kitos dalys išmokamos atsižvelgiant į to susitarimo sąlygas arba atitinkamais atvejais įsigaliojus jo priedui arba iš dalies pakeistam paskolos susitarimui.“;
                                             
                                          
                              
                  
                        2)
                     
                     
                        3 straipsnis pakeičiamas taip:
                        
                           „3 straipsnis
                           Kipras gali finansuoti šias priemones:
                           
                                       a)
                                    
                                    
                                       specialių atostogų tėvams schemą, kaip numatyta Įstatyme Nr. 27(I)/2020 ir norminiuose administraciniuose aktuose Nr. 127/148/151/184/192/212/213/235/2020 (priemonė praplėsta);
                                    
                                 
                                       b)
                                    
                                    
                                       schemas, pagal kurias remiamos įmonės, kurios laikinai visiškai sustabdo veiklą, kaip numatyta Įstatyme Nr. 27(I)/2020 ir norminiuose administraciniuose aktuose Nr. 130/148/151/187/212/213/238/243/271/273/2020 (priemonė praplėsta);
                                    
                                 
                                       c)
                                    
                                    
                                       schemas, pagal kurias remiamos įmonės, kurios laikinai iš dalies sustabdo veiklą, kaip numatyta Įstatyme Nr. 27(I)/2020 ir norminiuose administraciniuose aktuose Nr. 131/148/151/188/212/213/239/2020 (priemonė praplėsta);
                                    
                                 
                                       d)
                                    
                                    
                                       specialią schemą, skirtą savarankiškai dirbantiems asmenims, kaip numatyta Įstatyme Nr. 27(I)/2020 ir norminiuose administraciniuose aktuose Nr. 129/148/151/186/213/237/322/2020 (priemonė praplėsta);
                                    
                                 
                                       e)
                                    
                                    
                                       specialią schemą, skirtą viešbučiams ir turistų apgyvendinimo įstaigoms, kaip numatyta Įstatyme Nr. 27(I)/2020 ir norminiuose administraciniuose aktuose Nr. 269/317/2020 (priemonė praplėsta);
                                    
                                 
                                       f)
                                    
                                    
                                       specialią schemą, pagal kurią remiamos su turizmo sektoriumi susijusios įmonės, nuo turizmo priklausomos įmonės arba įmonės, susijusios su įmonėmis, kurioms taikomas privalomas laikinas visiškas veiklos sustabdymas, kaip numatyta Įstatyme Nr. 27(I)/2020 ir norminiuose administraciniuose aktuose Nr. 270/318/2020 (priemonė praplėsta ir iš dalies pakeista);
                                    
                                 
                                       g)
                                    
                                    
                                       specialią schemą, pagal kurią remiamos įmonės, užsiimančios specialia iš anksto nustatyta veikla, kaip numatyta Įstatyme Nr. 27(I)/2020 ir norminiuose administraciniuose aktuose Nr. 272/320/396/420/500/535/633/2020;
                                    
                                 
                                       h)
                                    
                                    
                                       labai mažų ir mažų įmonių ir savarankiškai dirbančių asmenų subsidijavimo schemą, kaip nurodyta dokumente „Papildomas biudžetas. Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“, kiek tai susiję su išlaidomis, susijusiomis su savarankiškai dirbančių asmenų ir individualių įmonių rėmimu (priemonė praplėsta ir iš dalies pakeista);
                                    
                                 
                                       i)
                                    
                                    
                                       ligos išmokų schemą, kaip numatyta Įstatyme Nr. 27(I)/2020 ir norminiuose administraciniuose aktuose Nr. 128/148/151/185/212/236/2020 (priemonė praplėsta).“;
                                    
                                 
                     
                  
                        3)
                     
                     
                        4 straipsnis pakeičiamas taip:
                        
                           „4 straipsnis
                           
                              1.   Kipras ne vėliau kaip 2021 m. kovo 30 d., o po to – kas šešis mėnesius informuoja Komisiją apie numatytų viešųjų išlaidų įvykdymą, kol tos numatytos viešosios išlaidos bus visiškai įvykdytos.
                           
                           
                              2.   Jei 3 straipsnyje nurodytos priemonės grindžiamos numatytomis viešosiomis išlaidomis ir dėl jų priimtas įgyvendinimo sprendimas, kuriuo iš dalies keičiamas Įgyvendinimo sprendimas (ES) 2020/1344, Kipras per šešis mėnesius nuo to iš dalies keičiančio įgyvendinimo sprendimo priėmimo dienos, o po to – kas šešis mėnesius informuoja Komisiją apie numatytų viešųjų išlaidų įvykdymą, kol tos numatytos viešosios išlaidos bus visiškai įvykdytos.“
                           
                        
                     
                  
         
            2 straipsnis
            Šis sprendimas skirtas Kipro Respublikai.
            Šis sprendimas įsigalioja pranešimo adresatui apie jį dieną.
         
         
            3 straipsnis
            Šis sprendimas skelbiamas Europos Sąjungos oficialiajame leidinyje.
         
         
            Priimta Briuselyje 2021 m. balandžio 23 d.
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  OL L 159, 2020 5 20, p. 1.
         
            (2)  2020 m. rugsėjo 25 d. Tarybos įgyvendinimo sprendimas (ES) 2020/1344, kuriuo Kipro Respublikai pagal Reglamentą (ES) 2020/672 suteikiama laikina parama nedarbo rizikai dėl ekstremaliosios situacijos, susijusios su COVID-19 protrūkiu, mažinti (OL L 314, 2020 9 29, p. 13).
         
            (3)  Ε.Ε., Παρ.Ι(I), Αρ.4748, 2020 m. kovo 27 d.
         
            (4)  Ε.Ε., Παρ.Ι(I), Αρ.4756, 2020 m. gegužės 26 d.
         
            (5)  Ε.Ε., Παρ.Ι(I), Αρ.4780, 2020 m. spalio 12 d.
         
            (6)  Ε.Ε., Παρ.Ι(I), Αρ.4823, 2021 m. kovo 30 d.
         
            (7)  Norminiai administraciniai aktai Nr. 127/148/151/184/192/212/213/235/2020 ir norminiai administraciniai aktai Nr. 20/88/2021, kuriais pratęstas įgyvendinimas.
         
            (8)  Norminiai administraciniai aktai Nr. 130/148/151/187/212/213/238/243/271/273/2020 ir norminiai administraciniai aktai Nr. 319/395/421/501/536/634/2020 ir 15/83/2021, kuriais pratęstas įgyvendinimas.
         
            (9)  Norminiai administraciniai aktai Nr. 131/148/151/188/212/213/239/2020 ir norminiai administraciniai aktai Nr. 16/84/2021, kuriais pratęstas įgyvendinimas.
         
            (10)  Norminiai administraciniai aktai Nr. 129/148/151/186/213/237/322/2020 ir norminiai administraciniai aktai Nr. 398/423/503/538/636/2020 ir 18/86/2021, kuriais pratęstas įgyvendinimas.
         
            (11)  Norminiai administraciniai aktai Nr. 269/317/2020 ir norminiai administraciniai aktai Nr. 393/418/498/533/631/2020 ir 13/81/2021, kuriais pratęstas įgyvendinimas.
         
            (12)  Norminiai administraciniai aktai Nr. 270/318/2020 ir norminiai administraciniai aktai Nr. 394/419/499/534/632/2020 ir 14/82/2021, kuriais pratęstas įgyvendinimas.
         
            (13)  Norminiai administraciniai aktai Nr. 128/148/151/185/212/236/2020 ir norminiai administraciniai aktai Nr. 637/2020 ir 19/87/2021, kuriais pratęstas įgyvendinimas.